
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣΔΕΥΤΕΡΟ Αρ. Φύλλου 1210 

3 Οκτωβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών. 1 

Πολιτογράφηση Αλλογενούς Αλλοδαπής. 2 

Αναγνώριση ως Ελληνίδος υπηκόου ομογενούς 
απόλιδος. 3 


1) Άδεια λειτουργίας (ανανέωση), εργοστασίου παρα¬ 
γωγής ειδών ατομικής υγιεινής βρεφών και προϊό¬ 
ντων για χρήση σε Νοσοκομεία & παραγωγής καλ¬ 
λυντικών, της ϋοίτπεοη & ϋοάηεοη ΗθΙΙαε ΑΕΒΕ, 
που βρίσκεται στον Δήμο Μάνδρας, του Νομού Ατ¬ 
τικής και 2) άδεια εγκατάστασης για μηχ/κό εκσυγ¬ 


χρονισμό του ιδίου εργοστασίου. 4 

Χαρακτηρισμός Οικίας ιδιοκτ. Νικ. Αγγελοπούλου 
στον Αγ. Κήρυκο Ζακύνθου, ως ιστορικού διατηρη¬ 
τέου μνημείου. 5 

Χακρατηρισμός I. Ν. Κοιμήσεως Θεοτόκου, δ.δ. Αγκώ- 
νος, δ. Αργοστολιού, επ. Πάλης, Ν. Κεφαλλονιάς, 

ως ιστορικού διατηρητέου μνημείου. 6 

Τροποποίηση της 250/89 Απόφαση Γεν. Γραμματέα 

Περιφέρειας Δυτ. Μακεδονίας. 7 

Υλικά και μέσα που πρέπει να διαθέτουν οι θαλάσσιες 
λουτρικές εγκαταστάσεις για τη αντιμετώπιση πε¬ 
ριστατικών ρυπάνσεως της θάλασσας περιορισμέ¬ 
νης εκτάσεως. 8 


Αίτηση της εταιρίας με την επωνυμία «ΠΑΠΑΕΛΛΗΝΑΣ 
ΟΜΙΛΟΣ ΕΠΙΧΕΙΡΗΣΕΩΝ ΑΝΩΝΥΜΟΣ ΕΜΠΟΡΙΚΗ 
ΒΙΟΜΗΧΑΝΙΚΗ ΚΑΙ ΠΑΡΟΧΗΣ ΥΠΗΡΕΣΙΩΝ ΕΤΑΙ¬ 
ΡΙΑ, για να της επιτραπεί παρέκκλιση από τις υπο¬ 
χρεώσεις τωνπαραγρ. 1 και2του άρθρου 4ετου Ν. 
703/77, όπως ισχύει, για την από μέρους της εξα¬ 
γοράς πακέτου μετοχών της εταιρείας με την επω¬ 
νυμία «ΡΕΜΕΚ ΦΑΡΜΑΚΑ-ΚΑΛΛΥΝΤΙΚΑ Α.Ε.» 9 


ΑΠΟΦΑΣΕΙ Σ 

Ο) 

Πολιτογράφηση Αλλογενών Αλλοδαπών. 

ΟΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

1.- Με την αριθμ.πρωτ. Φ.47650/28454/14.9.2000 από¬ 


φαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 7.11.1995 αίτηση πολιτο¬ 
γράφησης της αλλογενούς αλλοδαπής ΕΡΝΣΤ ΣΟΥΖΑΝ - 
ΤΣΑΡΙΤΥ του ΓΟΥΟΡΕΝ, για την απόκτηση της Ελληνικής 
Ιθαγένειας. 

2.- Μετηναριθμ. πρωτ. Φ. 63107/27612/22.8.2000 από¬ 
φαση του Υφυπουργού Εσωτερικών Δημ. Διοικ. & 
Αποκ/σης. α) έγινε δεκτή η από 29.4.1998 αίτηση πολιτο¬ 
γράφησης του αλλογενούς αλλοδαπού ΑΛ - ΓΑΡΜΠΙ . 
ΤΖΑΛΑΛτου ΑΛ -ΤΖΙΛΑΝΙ για την απόκτηση της Ελληνικής 
Ιθαγένειας και εγκρίθηκε η αλλαγή του επωνύμου του από 
« ΑΛ - ΓΑΡΜΠΙ« σε «ΓΑΡΜΠΗΣ»καιτου ονόματος του από 
« ΤΖΑΛΑΛ « σε «ΙΩΑΝΝΗΣ». 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 

( 2 ) 

Πολιτογράφηση Αλλογενούς Αλλοδαπής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Με την αριθμ,πρωτ.Φ. 40847/17142/19-9-2000 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 7-4-1998 αίτηση πολιτογρά- 
φησηςτης αλλογενούς αλλοδαπής ΣΥΡΑΝΙΔΟΥ ΓΚΑΛΙΝΑ 
συζ. Αναστασίου, για την απόκτηση της Ελληνικής ιθαγέ¬ 
νειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 

(3) 

Αναγνώριση ως Ελληνίδας υπηκόου ομογενούς 
απόλιδος 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Με την αριθμ.πρωτ. Φ. 9525/35563/19-9- 2000 απόφαση 
του Υφυπουργού Εσωτερικών Δημ. Διοίκησης & 
Αποκ/σης, αναγνωρίσθηκε ως Ελληνίδα υπήκοος η ομο¬ 
γενής άπολις ΚΑΚΙΤΣΗ ΑΙΚΑΤΕΡΙΝΗ του Θεοδώρου, για 
την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ.ΦΘ. 105/20649/1171 (4) 

1) Άδεια λειτουργίας (ανανέωση), εργοστασίου παραγω¬ 
γής ειδών ατομικής υγιεινής βρεφών και προϊόντων 
για χρήση σε Νοσοκομεία & παραγωγής καλλυντικών, 
της ϋοίιηεοπ & ύοάηεοη ΗθΙΙαε ΑΕΒΕ,που βρίσκεται 
στον Δήμο Μάνδρας, του Νομού Αττικής και 2) άδεια 
εγκατάστασης για μηχ/κό εκσυγχρονισμό του ιδίου 
εργοστασίου. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 .Τις διατάξεις των Νόμων 2516/97, 6422/1934, του 
Ν.Δ.1150/1949, του από 15.10.1922 Β.Δ/τος, του από 

16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο, του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γ ραμματείας Βιομηχανίας. 

2. Την Κ.Υ.Α. με αριθ.33361/5.9.91 (ΦΕΚ 703/Β/5.9.91) 
άρθρο 12 παρ. 13 «Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 
36269/1179/15.1.74 και με αριθμό Α6/829/78. 

4. Το υπ’αριθμό 27/29.1.96 (ΦΕΚ 19/Α/1.2.96) Προεδρι¬ 
κό Διάταγμα «Συγχώνευση των Υπουργείων Τουρι¬ 
σμού,Βιομηχανίας Εν.& Τεχνολογίας & Εμπορίου στο 
Υπουργείο Ανάπτυξης». 

5. Την απόφασή μας με αριθμό Φ6.105/24798/994 (ΦΕΚ 
644/Β/30.7.97)με την οποία χορηγήθηκε άδεια λειτουρ¬ 
γίας διάρκειας 3 ετών στο ανωτέρω εργοστάσιο,για 
μηχ/τα ισχύος 1045,83 ΗΡ & 249,50 Κ\Λ/. 

6. Την απόφασή μας με αριθμό Φ6.105/23152/970/ 
6.7.98 (ΦΕΚ 712/Β/14.7. 98) με την οποία χορηγήθηκε 
άδεια εγκατάστασης για μηχ/κό εκσυγχρονισμό του ιδίου 
εργοστασίου,για μηχ/τα ισχύος 262 ΗΡ & 20 Κ \Ν, από τον 
οποίο έχει πραγματοποιηθεί ένα μέρος,ισχύος 166.5 ΗΡ. 

7. Αίτηση της ϋοάπεοπ & ύοίιπεοπ ΗβΙΙαε ΑΕΒΕ από 
12.4.2000 για χορήγηση άδειας λειτουργίας (ανανέω¬ 
ση) στό εργοστάσιο της,και άδεια για μηχ/κό εκσυγχρονι¬ 
σμό ισχύος 283,50 ΗΡ. 

8. Τα σχεδιαγράμματα που έχουν υποβληθεί με την αί¬ 
τηση,καθώς και τα λοιπά δικαιολογητικά στοιχεία. 

9. Την από 10.5.2000 εισήγηση της Υπηρεσίας μας και 
την γνωμάτευση του Ε.Ο.Φ με αριθμό 0-621/10/ 
13.7.2000, αποφασίζουμε: 

1 .Χορηγούμε άδεια λειτουργίας (ανανέωση),απεριορί¬ 
στου διάρκειας ,στο εργοστάσιο παραγωγής ειδών ατομι¬ 
κής υγιεινής βρεφών και προϊόντων για χρήση σε Νοσο- 
κομεία.της ϋοΐιπεοη & ύοάπεοπ ΗβΙΙαε ΑΕΒΕ, καθώς και 
άδεια εγκατάστασης διάρκειας ενός έτους,για μηχ/κό εκ¬ 
συγχρονισμό του ιδίου εργοστασίου με μηχ/κό εξοπλισμό 
ισχύος 283.5 ΗΡ,όπως η εγκατάσταση εικονίζεται στα σχε¬ 
διαγράμματα που θεωρήσαμε με την παρούσα απόφαση 
μας και που έχει τα ακόλουθα ειδικώτερα στοιχεία : 

α. θέση : Νομός Αττικής 

Δήμος Μάνδρας 

β. Κάτοχος : ύοόηεοπ & ϋούηεοη ΑΕΒΕ. 

γ. Είδος εγκατάστασης : Εργοστάσιο παραγωγής ει¬ 
δών ατομικής υγιεινής βρε¬ 
φών & προϊόντων για χρήση 
σε Νοσοκομεία & καλλυντι¬ 
κών. 


δ. Ισχύς μηχανημάτων : Υφιστάμενη 1045,83 ΗΡ & 
239.00 Κνν 

Αφαιρεθείσα - 170,60 ΗΡ & 
35.00 Κνν 

Νέα εγκ/θεισα 166,50 ΗΡ & 

24,50 Κνν 

Συνολική ισχύς για άδεια λειτουργίας 1041.73 ΗΡ & 

239,50 Κνν 


Προς εγκατάσταση 


ε. Ατμολέβητες 
2 ατμογεννήτριες Γ’ 
στ. Αξία μηχανημάτων 


Υπόλοιπο εγκ/θείσας 95,50 ΗΡ 
Νέα εγκριθείσα 283,50 ΗΡ 
Συνολική 379,00 ΗΡ 

: Κατηγορία Π.Υ.Δ Π.Π. 
1103/94 3159/89 
: Υφισταμένων 2.594.640.000 
Εκσυγχρονισμού 209.250.000 
Αφαιρεθείσα -380.000.000 
ΣΥΝΟΛΟ 2.423.890.000 δρχ. 


ζ. Αξία μηχ/των προς 

εγκατάσταση : Υπόλοιπο 94.5 ΗΡ 220.000.000 

Νέος 283.5 ΗΡ 495.000.000 
ΣΥΝΟΛΟ 715.000.000δρχ. 
2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«περί χορηγήσεως αδειών ιδρύσεως και λειτουργίας πό¬ 
σης μηχανολογικής εγκαταστάσεως» και με τους εξής 
όρους: 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 
υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που κι¬ 
νούνται επικίνδυνα,εξασφάλιση επαρκούς φωτισμού και 
αερισμού στο χώρο εργασίας,πρόχειρο φαρμακείο.το- 
ποθέτηση προστατευτικών κιγκλιδωμάτων προς την απο¬ 
φυγή πτώσεως ατόμων κ.λ.π.) 

β. Να τηρούνται τα μέτρα πυρασφαλείας που προβλέ- 
πονται από την μελέτη Πυρασφαλείας με αριθμό 1438/91 
της Πυροσβεστικής Υπηρεσίας και το με αριθμό 982/ 
15.5.96 Πιστοποιητικό Πυρασφαλείας, το οποίο να ανανε¬ 
ωθεί πριν από την λήξη του,στις 15.5.2001, καθώς σε αντί¬ 
θετη περίπτωση παύει η ισχύς της παρούσας απόφασης. 

γ. Να πραγματοποιείται η παραγωγή κάθε φαρμακευτι¬ 
κού και καλλυντικού προϊόντος μετά από προηγούμενο 
έλεγχο του ΕΟΦ, προς διαπίστωση ότι το ανωτέρω εργο¬ 
στάσιο διαθέτειτην απαιτούμενη πληρότητα και επάρκεια 
εγκαταστάσεων.εξοπλισμού και ειδικού προσωπικού για 
την άρτια παραγωγή του προϊόντος. 

δ. Να τηρούνται επακριβώς οι υγειονομικοί και λοιποί 
κανονισμοί που ισχύουν για τέτοιου είδους εγκαταστά¬ 
σεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ/κών εγκατα¬ 
στάσεων, σύμφωνα με το άρθρο 12 του από 16/17.3.1950 
Β.Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 
293Α), για την προστασία του περιβάλλοντος (Όρια εκ¬ 
πομπών ρύπων). 

η. Η ύοόηεοη & ϋοόηεοη ΗβΙΙαε ΑΕΒΕ, υποχρεούται να 
συμμορφωθεί πλήρως με τους περιβαλλοντικούς όρους 
τους οποίους ενέκρινετο Γρ. Περιβάλλοντος της Νομαρ¬ 
χίας Δυτικής Αττικής, με την 13814/17.10.95 απόφαση του. 
θ. Η ϋοίιηεοπ & ύοόηεοπ ΗθΙΙαε ΑΕΒΕ,υποχρεούται να 

ζητήσει άδεια λειτουργίας για τον μηχ/κό εξοπλισμό που 
πρόκειται να εγκατασταθεί. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο,ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, του Π.Δ. 
274/97 και του 902/75 Π.Δ/τος υπεύθυνη επίβλεψη της 
λειτουργίας της ανωτέρω εγκαταστάσεως,πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας.Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού η Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα αδεία δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυιή να δημοσιευθεί στην Εφημερίδα της 
Κυβερνήσεως. 

Γραμμάτια:. 

Για την χορήγηση της ανωτέρω άδειας 

εκδόθηκαντα εξής γραμάτια: 

α. Δ.Ο.Υ. Ελευσίνας Β 6762417 (54000δρχ.) 

β. Δ.Ο.Υ. Ελευσίνας Β 6762418 (40000δρχ.) 

γ.παράβολα χαρτοσήμου 

1637253, 1637252, 1637251, 1637250 (2000δρχ.) 

Αθήνα, 18 Σεπτεμβρίου 2000 
Με εντολή Υπουργών 

Ο Γενικός Διευθυντής Ο Γ ενικός Διευθυντής 

Βιομηχανίας Υγείας 

Γ. ΤΣΟΥΚΑΣ ΓΕΩΡ. ΠΑΠΟΥΤΣΑΚΗΣ 

Αριθ. ΥΠΠΟ/ΑΡΧ/Β1/Φ31/28309/1144πε (5) 

Χαρακτηρισμός Οικίας ιδιοκτ. Νικ. Αγγελοπούλου στον 
Αγ. Κήρυκο Ζακύνθου, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.1991 και ΦΕΚ 17/Β/16.1.1992) για μεταβίβα¬ 
ση αρμοδιοτήτων Υπουργού και δικαιώματος υπογραφής 
«Με εντολή Υπουργού» στους Γ. Γραμματέα, Ειδικό 
Γ ραμματέα, Προϊσταμένους Δ/νσεων, Τμημάτων και Γ ρα¬ 
φείων του ΥΠΠΟ. 

2. Τις διατάξειςτου Κ.Ν. 5351/32 «Περί Αρχαιοτήτων». 

3. Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην 
αριθμ. 4/19-5-98 Συνεδρία του, αποφασίζουμε: 

Χαρακτηρίζουμε την οικία ιδιοκτησίας Νικολάου Αγγε- 
λοπούλου στον Άγιο Κήρυκο Ζακύνθου, ως ιστορικό δια¬ 
τηρητέο μνημείο. 

Το κτήριο, όπως σώζεται σήμερα, διατηρεί πολλά στοι¬ 
χεία της αρχιτεκτονικής που χαρακτήριζε τις αγρεπαύ- 
λειςαπότον 17ο μέχριτον 19ο αι. στη Ζάκυνθο, κλίμακες, 
φουρούσια, κορνιζόλια, λίθινα λαξευτά θυρώματα και πη¬ 


γάδια, με εμφανείς τις επιδράσεις της δυτικής τέχνης, τα 
οποία σπανίζουν στο νησί μετά τους σεισμούς του 1953. 

Η Απόφαση αυτή, που δεν προκαλεί δαπάνη σε βάρος 
του κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 8 Ιουλίου 2000 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 

Αριθ. ΥΠΠΟ/ΑΡΧ/Β1 /Φ31 /ΚΗΡ/37320/1128 (6) 

Χαρακτηρισμός I. Ν. Κοιμήσεως Θεοτόκου, δ.δ. Αγκώνας, 
δ. Αργοστολιού, επ. Πάλης, Ν. Κεφαλλονιάς, ως ιστο¬ 
ρικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1) Την Υ.Α. ΥΠΠΟ/ΓΝΟΣ/49095/30-10-1991 (ΦΕΚ 
987/Β/28-11 -91 και ΦΕΚ 17/Β/16-1-92) για Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γ. Γραμματέα, Ειδ. Γραμ¬ 
ματέα. Προϊστάμενους Δ/νσεων, Τμημάτων και Γ ραφείων 
του ΥΠΠΟ. 

2) Τις διατάξεις: 

Α) Του Κ.Ν. 5351/32 «Περί Αρχαιοτήτων». Β) Του Ν. 
2039/92 (ΦΕΚ 61/Α/13.4.92) «Περί κυρώσεωςτης εν Γρα- 
νάδα υπογραφείσης Ευρωπαϊκής Συμβάσεως δια την 
προστασίαν της Αρχιτεκτονικής Κληρονομιάς της Ευρώ¬ 
πης». 

3) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως αυτή διατυπώθηκε με 
την αριθμ. 6/6.7.2000 Συνεδρία του, αποφασίζουμε: 

Χαρακτηρίζουμε τον I. Ν. Κοιμήσεως Θεοτόκου δ.δ. 
Αγκώνας, δ. Αργοστολιού, επ. Πάλης, Ν. Κεφαλλονιάς, 
ως ιστορικό διατηρητέο μνημείο. 

Πρόκειται για μεγάλων διαστάσεων μονόχωρη βασιλική 
επτανησιακού τύπου. Σύμφωνα με αρχειακές μαρτυρίες, 
ο αρχικός ναός προϋπήρχε του 17ου αι. και ανοικοδομή¬ 
θηκε στα 1774. 

Στο εσωτερικό του ναού διασώζεται ο ξυλόγλυπτος διά¬ 
κοσμος του 18ου αι. καθώς και Ουρανία των αρχών του 
19ου αι. 

Το τέμπλο, εξαιρετικής τέχνης, επιχρυσωμένο, είναι έρ¬ 
γο του ινταγιαδόρου Ανδρέα Σακβινάτσου, σύμφωνα με 
την ανάγλυφη επιγραφή στην επίστεψη του, μαρτυρία 
που επιβεβαιώνεται και από τον κώδικα του ναού στον 
οποίο σημειώνεται και η ακριβής χρονολογία κατασκευής 
του: 1779. 

Τα θωράκια, με χρονολογία 1831 και 1832, έγιναν από 
τον Κεφαλλονίτη αγιογράφο Γεράσιμο Κόκκινο. 

Ο εσωτερικός διάκοσμος του ναού αποτελεί σημαντικό 
δείγμα Κεφαλλονίτικης εκκλησιαστικής τέχνης του 18ου - 
19ου αϊ. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Αυγούστου 2000 
Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.4191 (7) 

Τροποποίηση της 250/89 Απόφασης Γεν. Γραμ. Περιφέ¬ 
ρειας Δυτ. Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την αριθ. 250/89 Απόφαση του Νομάρχη Καστοριάς 
(ΦΕΚ 118/Α/89) «περί σύστασης αμιγούς Κοινοτικής Επι¬ 
χείρησης Βογατσικού» Ν. Καστοριάς. 

2) Την αριθ. 54/2000 απόφαση του Δημοτικού Συμβου¬ 
λίου (Δ.Σ.) ΙΩΝΟΣ ΔΡΑΓΟΥΜΗ «περί τροποποίησης της 
αριθ. 58/90 απόφασης του Κ.Σ. ΒΟΓΑΤΣΙΚΟΥ». 

3) Τις διατάξεις του άρθρου 1 του Ν. 2539/97 (ΦΕΚ 
244/Α/4.12.1997) και των άρθρων 277 μέχρι και 292 του 
Π.Δ. 410/95, αποφασίζουμε: 

Τροποποιούμε την αριθ. 250/1989 (ΦΕΚ 118/89) από¬ 
φασή μας ως εξής: 

1) Συνιστούμε στον Δήμο ΙΩΝΟΣ ΔΡΑΓΟΥΜΗ του Νο¬ 
μού Καστοριάς αμιγή Δημοτική Επιχείρηση με την επωνυ¬ 
μία «Δημοτική Επιχείρηση Τουρισμού - Πολιτισμού και 
Αναψυχής «ΙΩΝΟΣ ΔΡΑΓΟΥΜΗ» Ν. Καστοριάς. 

2) Σκοπός της επιχείρησης είναι η Πολιτιστική και Του¬ 
ριστική ανάπτυξη του Δήμου και της ευρύτερης περιο¬ 
χής· 

3) Η επιχείρηση διοικείται από 7 μελές Διοικητικό Συμ¬ 
βούλιο που τα μέλη του ορίζονται από το Δημοτικό Συμ¬ 
βούλιο μαζί με τους αναπληρωτές τους. 

Από τα μέλη του Διοικητικού Συμβουλίου (4) είναι αιρε¬ 
τοί εκπρόσωποιτου Δήμου με τους αναπληρωτές τους εκ 
των οποίων ένας (1) προέρχεται απάτην μειοψηφία με τον 
αναπληρωτή του, ένα (1) εκπρόσωπο του Συνδέσμου Πο¬ 
λιτιστικών Συλλόγων του Δήμου, ένα (1) εκπρόσωπο του 
Δημοτικού Συμβουλίου Νεολαίας και ένα (1) δημότη γνώ¬ 
στη του αντικειμένου με τους αναπληρωτές τους. 

Σε περίπτωση που απασχολούνται περισσότεροι από εί¬ 
κοσι (20) εργαζόμενοι ένας (1) εργαζόμενος θα αντικατα¬ 
στήσει το δημότη. 

4) Η διάρκεια της επιχείρησης είναι είκοσι (20) χρόνια 
απάτης δημοσίευσης της (1989) στην Εφημερίδα της Κυ¬ 
βέρνησης. 

5) Έδρα της Επιχείρησης είναι η έδρα του Δήμου, το 
ΒΟΓΑΤΣΙΚΟ. 

6) Πόροι της Επιχείρησης είναι: 

-Από την λειτουργία του εστιατορίου - αναψυκτηρίου 

-Από την άσκηση της δραστηριότητας της, η πρόσοδοι 
από την περιουσία της, κληρονομιές, δάνεια δωρεές και 
λοιπές επιχορηγήσεις. 

7) Ο Δήμος διαθέτει στην Επιχείρηση ποσό 6.500.000 
ως αρχικό κεφάλαιο. 

8) Η επιχείρηση διαλύεται 

α) Με απόφαση του Δημοτικού Συμβουλίου με την από¬ 
λυτη πλειοψηφίατων μελών του και απόφαση του Υπουρ¬ 
γού Εσωτερικών. 

β) Όταν λήξει χωρίς να παραταθεί η διάρκεια της επι¬ 
χείρησης και 

γ) Σε περίπτωση πτώχευσης της επιχείρησης 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση πτώχευσης, η εκκαθάριση γί¬ 


νεται από εκκαθαριστές που ορίζονται από το Δημοτικό 
Συμβούλιο. 

9) Η συγκρότηση η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί- 
ρηση και η εποπτεία της επιχείρησης, διέπονται από τις 
σχετικές με τις Δημοτικές και Κοινοτικές Επιχειρήσεις 
διατάξεις του Π.Δ. 410/95 και την αριθ. 25027/2.4.1984 
απόφαση Υπουργού Εσωτερικών που δημοσιεύθηκε στο 
2415/19.4.1984 ΦΕΚτεύχος β' 

10) Από την απόφαση αυτή προκαλείται δαπάνη ύψους 
6.500.000 δρχ. σε βάροςτου προϋπολογισμού του Δήμου 
ΚΑ 2/212.9 β. 

Κατά λοιπά ισχύει η αριθμ. 250/89 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 29Αυγούστου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

Αριθ. 25686 (8) 

Υλικά και μέσα που πρέπει να διαθέτουν οι θαλάσσιες 
λουτρικές εγκαταστάσεις για την αντιμετώπιση περι¬ 
στατικών ρυπάνσεως της θάλασσας περιορισμένης 
εκτάσεως. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

Τα άρθρα 5 παράγραφο 4 και 13 παράγραφο 1 του Π.Δ. 
55/1998 «Περί Προστασίας του θαλασσίου Περιβάλλο¬ 
ντος και ρυθμίσεως συναφών θεμάτων» (ΦΕΚ 58 Α/20-03- 
1998) αποφασίζουμε: 

Καθορίζου με τα αναγκαία υλικά και μέσα που πρέπει να 
διαθέτουν οι λουτρικές εγκαταστάσεις όπως καθορίζο¬ 
νται στις σχετικές Αποφάσεις σύμφωνα με το πνεύμα του 
Π.Δ. 23/2000 (ΦΕΚ 18Α/07-03-2000) γιατηναντιμετώπιση 
περιστατικών ρύπανσης της θάλασσας περιορισμένης 
εκτάσεως ως εξής: 

1. Διάφορα εργαλεία (απόχες με συρμάτινο Δίκτυ - 
φτυάρια - τσουγκράνες - κάδους κλπ) για τον καθαρισμό 
της ακτής. 

2. Λέμβο για την συλλογή των διαφόρων απορριμμάτων 
και αντικειμένων που επιπλέουν. 

3. Μεγάλη ποσότητα απορροφητικών υλικών (πριονίδι - 
στουπιά - άχυρο). 

4. Εκατό (100) λίτρα Χημικές διασκορπιστικές ουσίες 
εγκεκριμένου τύπου και δύο (02) κατάλληλες φορητές 
ψεκαστικές συσκευές. 

5. Μηχανισμό απορροφήσεως (αντλία) πετρελαιώδους 
μίγματος. 

Από τις διατάξεις αυτής της απόφασης δεν προκαλείται 
δαπάνη εις βάρος κρατικού προϋπολογισμού. 

Η Απόφαση αυτή να δημοσιευθεί στην εφημερίδα της 
Κυβερνήσεως. 

Ναύπλιο, 5 Σεπτεμβρίου 2000 
Ο Νομάρχης 

ΑΝΑΣΤΑΣΙΟΣ ΣΑΛΕΣΙΩΤΗΣ 

Αριθ. 113/11/2000 (9) 

Αίτηση της εταιρίας με την επωνυμία «ΠΑΠΑΕΛΛΗΝΑΣ 
ΟΜΙΛΟΣ ΕΠΙΧΕΙΡΗΣΕΩΝ ΑΝΩΝΥΜΟΣ ΕΜΠΟΡΙΚΗ 
ΒΙΟΜΗΧΑΝΙΚΗ ΚΑΙ ΠΑΡΟΧΗΣ ΥΠΗΡΕΣΙΩΝ ΕΤΑΙΡΙΑ, 
για να της επιτραπεί παρέκκλιση από τις υποχρεώσεις 
των παραγρ. 1 και 2 του άρθρου 4ε του Ν. 703/77, 
όπως ισχύει, για την από μέρους της εξαγοράς πακέ¬ 
του μετοχών της εταιρείας με την επωνυμία «ΡΕΜΕΚ 
ΦΑΡΜΑΚΑ - ΚΑΛΛΥΝΤΙΚΑ Α.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 27η Ιανουάρι¬ 
ου 2000, ημέρα Πέμπτη και ώρα 10.00 π. μ. με την εξής 
σύνθεση: 

Πρόεδρος: Σταύρος Αργυρόπουλος. 

Μέλη: Νικόλαος Στυλιανάκης, 

Σπυρίδων Δελλαπόρτας, κωλυομένου του τακτικού 
Βλάσιου Ασημακόπουλου, 

Παναγιώτης Μαντζουράνης, κωλυομένου του τακτικού 
Χαρίλαου Χάρακα, 

Μελίνα Μουζουράκη, 

Λεωνίδας Νικολούζος, 

Χαρίσιος Ταγαράς 

Γραμματέας: Αικατερίνη Τριβέλη κωλυόμενης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν παρευρέθησαν λόγω κωλύματος. 

θέμα της συνεδριάσεως ήταν, η από 14.12.1999 αίτηση 
της εταιρίας με την επωνυμία «ΠΑΠΑΕΛΛΗΝΑΣ ΟΜΙΛΟΣ 
ΕΠΙΧΕΙΡΗΣΕΩΝ ΑΝΩΝΥΜΟΣ ΕΜΠΟΡΙΚΗ ΒΙΟΜΗΧΑΝΙΚΗ 
ΚΑΙ ΠΑΡΟΧΗΣ ΥΠΗΡΕΣΙΩΝ ΕΤΑΙΡΙΑ» για νατης επιτραπεί 
παρέκκλιση από τις υποχρεώσεις των παραγρ. 1 και 2 τον 
άρθρου 4ετον Ν. 703/77, όπως ισχύει, για την από μέρους 
της εξαγορά πακέτου μετοχών της εταιρίας με την επω¬ 
νυμία «ΡΕΜΕΚ ΦΑΡΜΑΚΑ -ΚΑΛΛΥΝΤΙΚΑ ΑΕ.» που αντι¬ 
προσωπεύει το 51,07% του μετοχικού της κεφαλαίου 

Στην συνεδρίαση παρέστη η αιτούσα εταιρία δια των 
πληρεξουσίων δικηγόρων της Κυριάκου Δοντάκαικας Δέ¬ 
σποινας Δερέμπεη. 

Στην αρχή της συζητήσεως, η Γενική Εισηγήτρια της 
Γ ραμματείας Σοφία Καμπερίδου ανέπτυξε τη γραπτή ει¬ 
σήγηση της Υπηρεσίας και πρότεινε να επιτραπεί στην αι¬ 
τούσα, βάσει του άρθρου 4ε του Ν. 703/77, όπως ισχύει 
και κατά παρέκκλιση απάτην απαγόρευση του άρθρου 4ε 
παρ.2του ιδίου νόμου, να ασκήσει τα δικαιώματα ψήφου 
που συνδέονται με τις μετοχές της «ΡΕΜΕΚ Α.Ε.» που 
απέκτησε με χρηματιστηριακή συναλλαγή, πριντην έκδο¬ 
ση της οριστικής απόφασης της Επιτροπής Ανταγωνι¬ 
σμού, ούτως ώστε να προχωρήσει σε άμεσο διορισμό δι¬ 
οικητικού συμβουλίου της εξαγοράζουσας. Στη συνέχεια 
τον λόγο έλαβαν οι πληρεξούσιοι δικηγόροιτης απούσας 
εταιρίας οι οποίοι ανέπτυξαν τις απόψεις τους, έδωσαν 
πληροφορίες, εξηγήσεις και διευκρινίσεις σε ερωτήσεις 
που τους υπέβαλαν ο Πρόεδρος και τα Μέλη της Επιτρο¬ 
πής και ζήτησαν από την Επιτροπή την παραδοχή της κρι- 
νομένης αιτήσεως. 

Κατόπιν απεχώρησε της αιθούσης το ενδιαφερόμενο 
μέρος και η Επιτροπή Ανταγωνισμού 1(Ε.Α.) συνδιασκε- 
φθείσα και αφού έλαβε υπ’ όψη της όλα τα στοιχεία και τα 
έγγραφα του φακέλου, την Εισήγηση της Γραμματείας, 


τους ισχυρισμούς, τις απόψεις και τις εξηγήσεις της αι- 
τούσας καθώς και την ενώπιον της Επιτροπής διέξαχβεί- 
σα διαδικασία, 

ΣΚΕΦΘΗΚΕ ΩΣ ΕΞΗΣ 

I. Κατά το άρθρο 4 παρ. 2 εδαφ. β του Ν. 703/77, όπως 
ισχύει, συγκέντρωση επιχειρήσεων πραγματοποιείται και 
όταν ένα ή περισσότερα πρόσωπα που ελέγχουν ήδη του¬ 
λάχιστον μία επιχείρηση ή μία ή περισσότερες επιχειρή¬ 
σεις, αποκτούν άμεσα ή έμμεσα, τον έλεγχο του συνόλου 
ή τμημάτων μιας ή περισσοτέρων άλλων επιχειρήσεων. 
Κατά δετό άρθρο 4β παρ. 1 του ίδιου νόμου, κάθε συγκέ¬ 
ντρωση επιχειρήσεων πρέπει να γνωστοποιείται στην Επι¬ 
τροπή Ανταγωνισμού μέσα σε δέκα (10) εργάσιμες ημέ¬ 
ρες από τη σύναψη της συμφωνίας ή τη δημοσίευση της 
προσφοράς ή ανταλλαγής ή την απόκτηση συμμετοχής, 
που εξασφαλίζει τον έλεγχο της επιχείρησης, όταν συ¬ 
ντρέχουν οι προϋποθέσεις που ορίζει το άρθρο 4 στ’ του 
ίδιου νόμου, ως προς το μέγεθος του μεριδίου της αγο¬ 
ράς των προϊόντων ή υπηρεσιών που αφορά η συγκέ¬ 
ντρωση ή το ύψος του συνολικού κύκλου εργασιών όλων 
των επιχειρήσεων που συμμετέχουν στη συγκέντρωση. 
Περαιτέρω, κατά τα άρθρα 4γ παρ. 1, 4δ παρ. 4 και 6 και 
4ε παρ. 1 του πιο πάνω νόμου, με απόφαση της Επιτροπής 
Ανταγωνισμού, διαπιστώνεται αν η υποκείμενη σε προη¬ 
γούμενη γνωστοποίηση συγκέντρωση μπορεί να περιορί¬ 
σει σημαντικά τον ανταγωνισμό στην εθνική αγορά ή σε 
ένα σημαντικό, σε συνάρτηση με τα χαρακτηριστικ .των 
προϊόντων ή των υπηρεσιών τμήμα της και ιδίως με τη δη¬ 
μιουργία ή ενίσχυση δεσπόζας θέσης και σε καταφατική 
περίπτωση την απαγορεύει. Μέχρι δε την έκδοση μιας 
από τις αποφάσεις που προβλέπονται στο άρθρο 4δ παρ. 
2,3,4,5,6 και 7 του εν λόγω νόμου, απαγορεύεται η πραγ¬ 
ματοποίηση της συγκέντρωσης. Όμως, κατά την παρά¬ 
γραφο 2 του ως άνω άρθρου 4ε, οι ρυθμίσεις αυτές δεν 
παρακωλύουν την πραγματοποίηση δημόσιας προσφο¬ 
ράς ή ανταλλαγής ή την απόκτηση, στα πλαίσια χρηματι¬ 
στηριακών συναλλαγών, συμμετοχής που εξασφαλίζει 
τον έλεγχο μιας επιχείρησης, εφόσον οι πράξεις έχουν 
γνωστοποιηθεί στην αρμόδια για τον ανταγωνισμό υπη¬ 
ρεσία μέσα στην προθεσμία που προβλέπεται στο άρθρο 
4β παρ. 1 και υπό τον όρο, ότι ο αποκτών δεν ασκεί τα δι¬ 
καιώματα ψήφου που συνδέονται με τους συγκεκριμέ¬ 
νους τίτλους ή τα ασκεί μόνο για να διατηρήσει την πλήρη 
αξία της επένδυσης του και βάσει ειδικής αδείας, η οποία 
παρέχεται από την Επιτροπή Ανταγωνισμού βάσει της 
παρ. 3, στην οποία ορίζονται τα εξής: 

«Η Επιτροπή Ανταγωνισμού μπορεί ύστερα από αίτηση, 
αν επιτρέψει παρέκκλιση απότις υποχρεώσεις, που ανα- 
φέρονται στις παρ. 1 και 2 του παρόντος άρθρου, προκει- 
μένου να αποφευχθούν σοβαρές ζημίες σε βάρος μιας ή 
περισσοτέρων επιχειρήσεων τις οποίες αφορά η πράξη 
συγκέντρωσης, ή σε βάρος τρίτου». Στην προκειμένη πε¬ 
ρίπτωση, η εταιρία με την επωνυμία «ΠΑΠΑΕΛΛΗΝΑΣ 
ΟΜΙΛΟΣ ΕΠΙΧΕΙΡΗΣΕΩΝ ΑΝΩΝΥΜΟΣ ΕΜΠΟΡΙΚΗ ΒΙΟ¬ 
ΜΗΧΑΝΙΚΗ ΚΑΙ ΠΑΡΟΧΗΣ ΥΠΗΡΕΣΙΩΝ ΕΤΑΙΡΕΙΑ» (ΠΑ¬ 
ΠΑΕΛΛΗΝΑΣ ΟΜΙΛΟΣ ΕΠΙΧΕΙΡΗΣΕΩΝ ΑΕ.), με την, από 
14-10-1999, αίτηση, ζητεί, βάσει των όσων λεπτομερώς 
εκθέτει στο περιεχόμενο της, να της χορηγηθεί η προ- 
βλεπόμενη από το άρθρο 4 ε του Ν. 703/77, άδεια παρέκ¬ 
κλισης από την απαγόρευση πραγματοποίησης της συ¬ 
γκέντρωσης επιχειρήσεων που προσδιορίζει, προς απο¬ 
τροπή σοβαρής οικονομικής ζημίας και στις δύο 

επιχειρήσεις που αφορά η συγκέντρωση, επιπλέον δε και 
για την πλήρη διατήρηση της αξίας της γενόμενης από 
αυτήν (αιτούσα) επένδυσης. Με το περιεχόμενο και αίτη¬ 
μα αυτό, η κρινόμενη αίτηση, αρμοδίως εισάγεται, στην 
Επιτροπή, μετά τη γνωστοποίηση της συγκέντρωσης, και 
είναι νόμιμη, έρεισμα έχουσα τις παραπάνω διατάξεις, ει¬ 
δικότερα δε αυτές των παραγράφων 2 και 3 του άρθρου 
4 ετου Ν. 703/77, όπως ισχύει, αφού η αιτούσα, για να της 
επιτραπεί η εν λόγω παρέκκλιση, επικαλείται τη συνδρο¬ 
μή, στην υπό κρίση υπόθεση, των απαιτούμενων πραγμα¬ 
τικών περιστατικών για την εφαρμογή των διατάξεων αυ¬ 
τών, δηλαδή τόσο την αποτροπή σοβαρής ζημίας των επι¬ 
χειρήσεων που αφορά η συγκέντρωση, όσο και τη 
διατήρηση της πλήρης αξίας της επένδυσης της. 

II. Από τα έγγραφα που υπάρχουν στο φάκελο που σχη¬ 
ματίστηκε από τη Γραμματεία και τα όσα προφορικώς και 
εγγράφως εκτέθηκαν από την αιτούσα, κατά την ενώπιον 
της Επιτροπής συζήτηση της υποθέσεως προέκυψαν τα 
εξής: Στις 9.12.1999 η Εταιρία με την επωνυμία «ΠΑΠΑ- 
ΕΛΛΗΝΑΣ ΟΜΙΛΟΣ ΕΠΙΧΕΙΡΗΣΕΩΝ ΑΝΩΝΥΜΟΣ ΕΜΠΟ¬ 
ΡΙΚΗ ΒΙΟΜΗΧΑΝΙΚΗ ΚΑΙ ΠΑΡΟΧΗΣ ΥΠΗΡΕΣΙΩΝ ΕΤΑΙ¬ 
ΡΕΙΑ» (εφεξής «ΠΑΠΑΕΛΛΗΝΑΣ») γνωστοποίησε στην 
Επιτροπή Ανταγωνισμού ότι, στις 26.11.1999, απέκτησε 
με χρηματιστηριακή συναλλαγή, πακέτο μετοχών της 
εταιρίας με την επωνυμία «ΡΕΜΕΚ ΦΑΡΜΑΚΑ - ΚΑΛΛΥ¬ 
ΝΤΙΚΑ Α.Ε.» (εφεξής «ΡΕΜΕΚ Α.Ε.»), που αντιπροσωπεύ¬ 
ει το 51.07% του μετοχικού της κεφαλαίου. Ακολούθως, 
στις 14.12.1999 η γνωστοποιούσα εταιρία «ΠΑΠΑΕΛΛΗ¬ 
ΝΑΣ» κατέθεσε στη Γ ραμματεία της Επιτροπής, την υπό 
κρίση αίτηση παρέκκλισης με την οποία, όπως συμπλη¬ 
ρώθηκε και διευκρινίσθηκε, μετά την ενώπιον της Επιτρο¬ 
πής Ανταγωνισμού συζήτηση της ζήτησε να της επιτραπεί 
να ασκήσει τα δικαιώματα ψήφου που συνδέονται με την 
απόκτηση του ως άνω πακέτου μετοχών, κατά τη σνγκλη- 
θείσα για τις 17.2.2000 τακτική γενική συνέλευση των με¬ 
τόχων της «ΡΕΜΕΚ Α.Ε.», ούτως ώστε να αποφευχθεί σο¬ 
βαρή οικονομική ζημία σε βάρος των εταιριών που συμ¬ 
μετέχουν στη συγκέντρωση αλλά και για να διατηρηθεί 
πλήρης η αξία της επένδυσης της εξαγοράζουσας Η «ΠΑ¬ 
ΠΑΕΛΛΗΝΑΣ», είναι εταιρία χαρτοφυλακίου (άοΐάίητ)), εί¬ 
ναι εισηγμένη στο Χρηματιστήριο Αξιών Αθηνών, με έδρα 
την Αθήνα και συγκεντρώνει τις μετοχές των εταιριών που 
συγκροτούν τον όμιλο «ΠΑΠΑΕΛΛΗΝΑΣ». Η εξαγοράζου- 
σα ως εταιρία ΙιοΙάίη 9 ασκεί τη διοίκηση και προσφέρει 
υπηρεσίες διοικητικής υποστήριξης στις λοιπές εταιρίες 
του ομίλου, εξασφαλίζοντας με τον τρόπο αυτό ορθολο¬ 
γική κατανομή πόρων και οικονομίες κλίμακας σε επίπεδο 
δαπανών και κόστους ενώ σι λοιπές εταιρίες του ομίλου 
διατηρούν την εμπορική τους αυτοτέλεια και έχουν την 
ευθύνη του δικτύου και της αγοράς που δραστηριοποι¬ 
ούνται. Κατέχει δε, την πλειοψηφία των μετοχών των πα¬ 
ρακάτω εταιριών: 1) «Χ.Α. ΠΑΠΑΕΛΛΗΝΑΣ Α.Β.Ε.Ε.» 
(99.99%), 2) «ΠΑΠΑΕΛΛΗΝΑΣ Καταναλωτικά 

Α.Ε.»(99,99%), 3) «ΠΑΠΑΕΛΛΗΝΑΣ Επενδύσεων ΑΕ.» 
(99.99%), 4) «ΠΑΠΑΕΛΛΗΝΑΣ Συμμετοχική Α.Ε.» 
(99.99%) και 5) «ΠΑΛΛΗΣ ΚΑΤΑΣΤΗΜΑΤΑ Α.Ε.» 
(50,001%). Οι εταιρίες αυτές δραστηριοποιούνται στην 
εμπορία καλλυντικών, ειδών προσωπικής υγιεινής γραφι¬ 
κής ύλης και καταναλωτικών αγαθών. Ο κύκλος δε εργα- 
σιώντου ομίλου «ΠΑΠΕΛΛΗΝΑΣ», για το έτος 1998, στην 
εθνική αγορά ανήλθε σε 16.372.384.123 δρχ. ή 
48.389.088 ΕΟΨ περίπου. Ενώ γιατο έτος 1999, ο ίδιος κύ- 
κλοςτου ομίλου, στην εθνική αγορά, μετά την έγκριση και 


ολοκλήρωση των εξαγορών των εταιριών «ΒΙΟ ΟΙΤΥ Οογ- 
ροΓαΙίοπ» και «ΣΠΟΡΤΣΜΑΝ ΑΕ.», ανέρχεται σε 
25.476.393.394 δρχ, ή 76.852.329 ΕΥΡΩ περίπου. Εξάλ¬ 
λου, η « Ρ Ε Μ Ε Κ Α. Ε.», έχει έδρα την Αθήνα και ιδρύ θη κε το 
έτος 1959. Αρχικά είχε την επωνυμία «ΡΕΜΕΚ ΦΑΡΜΑ¬ 
ΚΕΥΤΙΚΑ ΕΡΓΑΣΤΗΡΙΑ Α.Ε.», η οποία συνέχισε τις εργα¬ 
σίες της εταιρίας «ΚΩΝΣΤΑΝΤΑΚΑΤΟΣ ΚΑΙ ΥΙΟΣ Ο.Ε.», 
που ιδρύθηκε το έτος 1950. Μετά την παραπάνω εξαγο¬ 
ρά, οι κυριότεροι μέτοχοι της εταιρίας «ΡΕΜΕΚ Α.Ε.» η 
οποία είναι και αυτή εισηγμένη στο Χρηματιστήριο Αξιών 
Αθηνών, από το έτος 1955, είναι οι εξής: α) «ΠΑΠΑΕΛΛΗ¬ 
ΝΑΣ ΟΜΙΛΟΣ ΕΠΙΧΕΙΡΗΣΕΩΝ Α.Ε.», (51.07%). β) Ιωάννης 
Κωνσταντακάτος (0.5%), γ) Αντιγόνη Κωνσταντακάτου 
(5,1%). Οι υπόλοιπες μετοχές είναι διεσπαρμένες στο 
επενδυτικό κοινό. Η εταιρία «ΡΕΜΕΚ ΑΕ.», που δραστη¬ 
ριοποιείται στην παραγωγή, εισαγωγή και εμπορία φαρ¬ 
μάκων, καθώς και στην εισαγωγή και διανομή κατ’ απο¬ 
κλειστικότητα στην αγορά καλλυντικών προϊόντων, ελέγ¬ 
χει τις παρακάτω εταιρίες: α) «Β & Ν ΡΑΗΜΑΚΕΥΤΙΚΑ 
Α.Ε.» (100%), β) «ΙΝΡΟΒΜΕΚ Α.Ε» που είναι ανενεργός 
από το έτος 1996 και είχε ως αντικείμενο δραστηριότητας 
της την εισαγωγή και εμπορία ηλεκτρονικών υπολογι¬ 
στών, γ) «ΒΕΝΟΥΣ Α.Ε.» που είναι ανενεργός από 
1.7.1997 και είχε ως αντικείμενο δραστηριότητας της την 
εμπορία καλλυντικών και δ) «ΑΦΟΙ ΠΑΝΑ Α.Ε.» που είναι 
επίσης ανενεργός από εικοσιπενταετίας και είχε ως αντι¬ 
κείμενο δραστηριότητας της, την εμπορία αυτοκινήτων. 
Τοέτος 1998, ο κύκλος εργασιώντου ομίλου της «ΡΕΜΕΚ 
ΑΕ.», στην εθνική αγορά ανήλθε σε 7.289.169.969 δρχ ή 
21.988.579 ΕΥΡΩ περίπου. Οι οικονομικοί κλάδοι που 
εμπλέκονται στην εν λόγω συγκέντρωση, σύμφωνα με τις 
συμμετέχουσες εταιρίες, είναι α) ο κλάδος εμπορίας καλ¬ 
λυντικών προϊόντων επιλεκτικής διανομής, β) ο κλάδος 
εμπορίας καλλυντικών ευρείας διανομής, γ) ο κλάδος 
εμπορίας φαρμακευτικών προϊόντων για ανθρώπινη χρή¬ 
ση, δ) ο κλάδος εμπορίας παραφαρμακευτικών προϊό¬ 
ντων και ε) ο κλάδος ειδών γραφής. Όμως, από τους κλά¬ 
δους αυτούς μόνο σε εκείνους της εμπορίας καλλυντικών 
προϊόντων επιλεκτικής και ευρείας διανομής δραστηριο¬ 
ποιούνται και οι δύο συμμετέχουσες , τη συγκέντρωση 
επιχειρήσεις, ενώ στους λοιπούς κλάδους δραστηριοποι¬ 
είται αποκλειστικά είτε η εξαγοραζόμενη (κλάδος εμπο¬ 
ρίας φαρμακευτικών προϊόντων για ανθρώπινη χρήση και 
κλάδος εμπορίας παραφαρμακευτικών προϊόντων), είτε η 
εξαγοράζουσα (κλάδος ειδών γραφής). Επομένως, οι 
αγορές στις οποίες αναμένονται επιπτώσεις στον αντα¬ 
γωνισμό από την πραγματοποίηση της πιο πάνω συγκέ¬ 
ντρωσης στην Ελλάδα είναι αυτές της επιλεκτικής και ευ¬ 
ρείας διανομής καλλυντικών προϊόντων. Από τα στοιχεία 
που μέχρι τώρα έχουν συγκεντρωθεί από τη Γ ραμματεία 
και υπάρχουν στο φάκελο, προκύπτει ότι, το μερίδιο των 
συμμετεχουσών στη συγκέντρωση εταιριών για το έτος 
1998, στην αγορά των καλλυντικών προϊόντων επιλεκτι¬ 
κής μορφής ανέρχεται σε ποσοστό τουλάχιστον 25%, ενώ 
στην αγορά των καλλυντικών ευρείας διανομής, το μερί¬ 
διο τους το ίδιο έτος δεν παρουσιάζεται μεγάλο (μικρότε¬ 
ρο του 10%). Ενόψει τούτων, με την εξαγορά του ποσο¬ 
στού 51,07% του μετοχικού κεφαλαίου της εταιρίας «ΡΕ¬ 
ΜΕΚ Α.Ε.», από την εταιρία «ΠΑΠΑΕΛΛΗΝΑΣ», 
δημιουργείται συγκέντρωση, κατά την έννοια του προ¬ 
μνημονευόμενου άρθρου 4 παρ. 2 εδαφ. β του Ν. 703/77, 
όπως ισχύει, η οποία υπόκειται σε προηγούμενη γνωστο¬ 
ποίηση, που έγινε στις 26.11.1999, δεδομένου ότι συ- 

ντρέχουν και οι δύο, απαιτούμενες από το νόμο, προϋπο¬ 
θέσεις. Δηλαδή αυτέςτου μεριδίου αγορά και του κύκλου 
εργασιών, αφού στη σχετική αγορά εμπορίας καλλυντι¬ 
κών προϊόντων επιλεκτικής διανομής για το έτος 1998, 
στην εθνική αγορά ανήλθε, το μεν μερίδιο των συμμετε- 
χουσών στη συγκέντρωση εταιριών σε ποσοστό 25%, ο δε 
κύκλος εργασιώνταυ ομίλου «ΠΑΠΑΕΛΛΗΝΑΣ Α.Ε.» μετά 
και τις προμνημονευόμενες εξαγορές σε 25.476.393.394 
δρχ, ή 76.852.329 Ευρώ, περίπου. 

III. Από τα παραπάνω στοιχεία προέκυψε επίσης, ότι η 
εταιρία «ΡΕΜΕΚ Α.Ε.» διοικείται από 9μελές Διοικητικό 
Συμβούλιο, στο οποίο οι πέντε (5) από τους επτά (7) πω- 
λητές του 51,07%, συμμετέχουν σ’ αυτό. Μάλιστα δε οι 
από τους πωλητές Ιωάννης Α. Κωνσταντακάτος Ιωάννης 
Γρ. Κωνσταντακάτος Αλέξανδρος Κωνσταντακάτος και 
Γεώργιος Γρ. Κωνσταντακάτος μετέχουν στο Δ.Σ. της 
εταιρίας με την ιδιότητα του Προέδρου, Αντιπροέδρου, 
Διευθύνοντος Συμβούλου και Αναπληρωτή Διευθύνοντος 
Συμβούλου, αντίστοιχα. Εξαιτίαςτου λόγου αυτού, η υφι¬ 
στάμενη διοίκηση της εταιρίας «ΡΕΜΕΚΑ.Ε.», ευρίσκεται 
ουσιαστικά σε αδράνεια, διότι δεν μπορεί, με την πιο πά¬ 
νω σύνθεση της να αναλάβει οποιαδήποτε σοβαρή επι¬ 
χειρηματική πρωτοβουλία, αφού πλέον των άλλων στην 
πλειοψηφία της δεν προσδοκά καμιά ωφέλεια από την έκ¬ 
δοση οριστικής αποφάσεως επί της εν λόγω συγκεντρώ- 
σεως, έχει ορισθεί, για τις 17.2.2000 τακτική γενική συνέ¬ 
λευση της εταιρίας «ΡΕΜΕΚ Α.Ε.» προκειμένου μεταξύ 
των άλλων να ληφθεί απόφαση και για την αλλαγή Διοικη¬ 
τικού της Συμβουλίου. Η μη άσκηση του δικαιώματος ψή¬ 
φου απάτην αιτούσα, που έχει ήδη αποκτήσει τον έλεγχο 
της «ΡΕΜΕΚ Α.Ε.», θα οδηγήσει ασφαλώς στην αναβολή 
της συγκληθείσης ως άνω συνελεύσεως, με αποτέλεσμα 
λόγω της συγχύσεως και της αβεβαιότητας που θα προ- 
κληθεί στους εργαζόμενους σ’ αυτήν και τους επενδυτές, 
να προκληθούν σοβαρές ζημίες και στις δύο επιχειρήσεις 
που αφορά η συγκέντρωση, δεδομένου ότι αυτές είναι ει¬ 
σηγμένες στοΧ.Α.Α. με πολύ μετοχική βάση, προφανής δε 
είναι και ο κίνδυνος για τη διαφύλαξη της αξίας της γενό- 
μενης επενδύσεως. 

Μετά δεδομένα αυτά, η Επιτροπή κατά πλειοψηφία κρί¬ 
νει ότι, συντρέχει νόμιμη περίπτωση να δοθεί η αιτουμένη 
άδεια παρέκκλισης, ενόψει και του ότι, από τα προμνημο¬ 
νευόμενα στοιχεία, πιθανολογείται ότι η εν λόγω συγκέ¬ 
ντρωση δεν εμπίπτει στην απαγόρευση του άρθρου 4 
παρ. 1γ του Ν. 703/77 όπως ισχύει, καθόσον δεν πρόκει¬ 
ται να περιορίσει σημαντικά τον ανταγωνισμό στην εθνική 
αγορά ή να οδήγησα στη δημιουργία δεσπόζουσας θέ¬ 
σης στην παραπάνω σχετική αγορά των καλλυντικών. 

Τρία, όμως, μέλη της Επιτροπής εκτιμούν ότι η έννοια 
της διατάξεως της παρ. 2 του άρθρου 4ε του ν. 703/77 εί¬ 


ναι ότι η χορηγούμενη από την Επιτροπή άδεια δεν μπο¬ 
ρεί να αναφέρεται στην άσκηση των δικαιωμάτων ψήφου 
επί παντός ζητήματος απαιτείται κατά το νόμο ή το κατα¬ 
στατικό της εταιρίας, αλλά πρέπει να περιορίζεται στην 
άσκηση τους μόνο στις περιπτώσεις που είναι αναγκαίο 
για την διατήρηση πλήρους της αξίας της επένδυσης του 
αποκτήσαντος τις μετοχές, όπως άλλωστε ρητά αναφέ- 
ρεται στο νόμο, δηλαδή πρέπει να περιορίζεται μόνο στις 
■περιπτώσεις λήψεως αποφάσεως επί θεμάτων για τα 
οποία η τυχόν αδυναμίας λήψεως αποφάσεως ή η λήψη 
αποφάσεως χωρίς τη συμμετοχή των δικαιωμάτων ψή¬ 
φων του αποκτήσαντος τις μετοχές θα μπορούσαν να 
έχουν αρνητική επίδραση στην διατήρηση πλήρους της 
αξίας της επένδυσης του αποκτήσαντος τον έλεγχο επι- 
χειρήσεως. Συνεπώς, κατά την άποψη της μειοψηφίας, 
δεν συντρέχει περίπτωση παροχής αδείας ασκήσεως των 
δικαιωμάτων ψήφου επίτου θέματος ημερήσιας Διατάξε- 
ως περί εκλογής νέου διοικητικού συμβουλίου δεδομέ¬ 
νου ότι η αλλαγή της διοίκησης της εταιρίας αφενός μεν 
δεν συνδέεται αναγκαία και άμεσα με την διατήρηση πλή¬ 
ρους της αξίας της επένδυσης του αποκτήσαντος τις με¬ 
τοχές, αφετέρου δε η αλλαγή ή μη του διοικητικού συμ¬ 
βουλίου δεν προϋποθέτει αναγκαία την άσκηση των δι¬ 
καιωμάτων ψήφου που απορρέουν από τις αποκτηθείσες 
μετοχές και θα ανεμένετο ν’αποτελεί αντικείμενο ιδιαίτε¬ 
ρης πρόβλεψης στη συμφωνία μεταξύ των πωλητών των 
μετοχών (και εχόντων προηγουμένως τον έλεγχο) και του 
αποκτήσαντος τον έλεγχο και όχι να γίνεται μεταγενέστε¬ 
ρα (μετά την απόκτηση των μετοχών) επίκληση των ενδε¬ 
χομένων κινδύνων από την παραμονή ή μη της παλαιάς δι¬ 
οίκησης για την λήψη άδειας παρέκκλισης. 

ΠΑ ΤΟΥΣ ΛΟΓΟΥΣ ΑΥΤΟΥΣ 

Δέχεται κατά πλειοψηφία την από 14.12.1999 αίτηση 
της εταιρίας με την επωνυμία «ΠΑΠΑΕΛΛΗΝΑΣ ΟΜΙΛΟΣ 
ΕΠΙΧΕΙΡΗΣΕΩΝ ΑΝΩΝΥΜΟΣ ΕΜΠΟΡΙΚΗ ΒΙΟΜΗΧΑΝΙΚΗ 
ΚΑΙ ΠΑΡΟΧΗΣ ΥΠΗΡΕΣΙΩΝ ΕΤΑΙΡΙΑ» (ΠΑΠΑΕΛΛΗΝΑΣ 
ΟΜΙΛΟΣ ΕΠΙΧΕΙΡΗΣΕΩΝ Α.Ε.) και επιτρέπει στην αιτού¬ 
σα εταιρία παρέκκλιση από τις υποχρεώσεις που αναφέ- 
ρονται στις παραγρ. 1 και 2 του άρθρου 4 ε του ν. 703/77, 
όπως ισχύει, για την από μέρους της εξαγορά πακέτου 
μετοχών της εταιρίας με την επωνυμία «ΡΕΜΕΚ ΦΑΡΜΑ¬ 
ΚΑ - ΚΑΛΛΥΝΤΙΚΑ Α.Ε.» που αντιπροσωπεύει το 51,07% 
του μετοχικού της κεφαλαίου. 

Η απόφαση εκδόθηκετην 14η Φεβρουάριου 2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ ΑΡΓΥΡΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί. 0 Γ 
θ-ΙΠ3ίΙ: ννθ0ΐΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































